ROMÂNIA
JUDETUL  VRANCEA                                                                                      Proiect
CONSILIUL  JUDEŢEAN            



[bookmark: Pagina2]HOTĂRÂREA  nr. ___     

[bookmark: _Hlk214455943][bookmark: _Hlk205368017]privind: aprobarea modificării tarifelor de călătorie pentru prestarea serviciului public de transport județean de persoane prin curse regulate pentru lotul de trasee nr. 23

Consiliul Județean Vrancea,
-văzând referatul Serviciului Utilități Publice nr. 201/32974 din 05.11.2026 privind aprobarea modificării tarifelor de călătorie pentru prestarea serviciului public de transport județean de persoane prin curse regulate pentru lotul de trasee nr. 23;
- luând în considerare:
[bookmark: _Hlk214520516]- solicitarea S.C. Negru Trans S.R.L. privind modificarea tarifelor de călătorie aferente serviciului public de transport județean pentru lotul nr. 23, înregistrată la Consiliul Județean Vrancea sub nr.201/28171/24.09.2026;
- documentația completată și modificată, transmisă de S.C. Negru Trans S.R.L. înregistrată la Consiliul Județean Vrancea sub nr. 201/31982/28.10.2026;
	- ținând cont de:
- Hotărârea nr. 116/18.06.2025 privind "Emiterea și atribuirea licențelor de traseu, stabilirea tarifelor de călătorie și atribuirea în gestiune delegată a serviciului de transport public județean de persoane prin curse regulate către operatorii de transport, declarați câștigători ai loturilor nr. 6, nr. 18 și nr. 23 din Programul județean de transport, în urma procedurii de atribuire a contractelor de delegare a gestiunii serviciului public județean de transport de persoane prin curse regulate, în aria teritorială de competență a județului Vrancea, pentru perioada 2024 – 2030";
- având în vedere prevederile:
	- art. 17 alin. (1) lit. m), alin. (2) și art. 18 alin. (1) lit. b) din Legea nr. 92/2007  a serviciilor de transport public local, cu modificările și completările ulterioare;
- art. 20, art. 26 și art. 275 din Anexa la Ordinul nr. 272/2007 al președintelui Autorității Naționale de Reglementare pentru Serviciile Comunitare de Utilități Publice pentru aprobarea Normelor-cadru privind stabilirea, ajustarea și modificarea tarifelor pentru serviciile de transport public local de persoane, cu modificările și completările ulterioare; 
	- art. 43 alin. (5) din Legea nr. 51/2006 a serviciilor comunitare de utilității publice, republicată;
- luând act de prevederile art. 7 din Legea nr. 52/2003 privind transparența decizională în administrația publică, cu modificările și completările ulterioare;
- în baza art. 173 alin. (1) lit. d), alin. (5) lit. m) din O.U.G. nr. 57/2019 privind Codul administrativ, cu modificările și completările ulterioare;
- în temeiul art. 196 alin. (1) lit. a)  din O.U.G. nr. 57/2019 privind Codul administrativ, cu modificările și completările ulterioare,

HOTĂRĂŞTE:

Art.1 (1) Modificarea tarifelor de călătorie pentru prestarea serviciului de transport public județean de persoane prin curse regulate pentru lotul de trasee nr. 23, potrivit prevederilor contractului de delegare a gestiunii serviciului public de transport persoane în aria teritorială de competență a Judeţului Vrancea, conform anexei care face parte integrantă din prezenta hotărâre.
(2) Tarifele menționate la alin. (1) se aplică de la data intrării în vigoare a prezentei hotărâri.

Art.2 În vederea aplicării prezentei hotărâri, va fi încheiat act adițional la contractul de delegare a gestiunii, cu operatorul de transport care prestează serviciul public de transport județean de persoane pe lotul de trasee nr. 23.

Art.3 Împuternicirea Președintelui Consiliului Județean Vrancea, domnul Nicușor Halici, să semneze actul adițional la contractul de delegare a gestiunii prevăzut la art. 2 din prezenta hotărâre.

Art.4 Începând cu data intrării în vigoare a prezentei hotărâri orice dispoziție contrară își încetează aplicabilitatea.

Art.5 Prevederile prezentei hotărâri vor fi duse la îndeplinire de către Președintele Consiliului Județean Vrancea, prin aparatul de specialitate și vor fi comunicate celor interesați de către secretarul general al județului, prin Compartimentul Monitor Oficial Local din cadrul Serviciului Juridic.

                                                  Președintele
Consiliului Județean Vrancea
Nicușor HALICI

                                                                                          Secretar general al județului
                                                                                                           Raluca Dan
